Tlhohlo ya “meme” ya polelo ya gae – Go šomiša kgwerano ya diphatlalatši (social media) go bega le go keteka mehutahuta ya setho le ya dipolelo mo inthanete
Tlhohlo ya “meme” ya polelo ya gae
Go šomiša kgwerano ya diphatlalatši (social media) go bega le go keteka mehutahuta ya setho le ya dipolelo mo inthanete
Ditsebišo tša rena
Go keteka letšatši la Polelo ya Gae ya lefase ya UNESCO ka di 21 tša Feberware 2017, re go laletša go tšea karolo mo phadišanong ye ya lethabo!
Letšatši la Polelo ya Gae le hlomilwe go bega le go keteka mehutahuta ya setho le dipolelo tšeo di fapafapanego mo lefaseng ka bophara. Re tiišetša dipolelo tša setšo tša merafe ya lefase le go boloka tšeo di okametšwego ke kotsi ya go hwa.
Tlhohlo ya gago: Ikopanye mo mokgatlong wo gomme o tšee karolo ka go bopa “meme” ye mpsha mo polelong ya gago ya gae, o e tlaleletše ka “hashtag” gomme o e abelane le batho ba bangwe mo lefaseng.
Go tšea karolo:
Kgato ya pele – kgetha seswantšho
O ka kgetha seswantšho seo o nyakago go se šomiša. O ka šomiša dinepe tšeo ba rego ke di “stock photo” tšeo di šomišwago gantšhi ke batho go bopa di “memes” goba o ka kgetha senepe sa gago. Go na le diwepesaete tša di “meme” mo inthanete tša go na le dinepe. O ka šomiša MemeGen goba Memegenerator. Ga bjalo re hloma letlakala le lengwe leo le nago le lenanego la diwepesaete tšeo di šomišwago ke ba bangwe ka bophara.
Kgato ya bobedi – tsentšha mantšu (text)
Ka go šomiša “meme-creating platform” ka ntle le tefo goba mananego (software) a mangwe ao o ikgethetšego ona, kgetha mathoko a ka godimo le a ka tlase ga senepe. Mantšu ao e ka ba a go segiša batho goba a go ba fa megopolo. Re le hlohleletša go bopa di “meme” tšeo di bolelago ka polokelo ya dipolelo goba ka go di phediša gape.
Kgato ya boraro – Go boloka le go laiša (save and upload) “meme” ya gago
Boloka seswantšho o se laiše mo kgorong ya kgwerano ya diphatlalatši (social media) yeo o e ratago go swana le Instagram, Twitter goba Facebook.
Kgato ya bone – tlaleletša ka di “hashtag”
Tsentšha hashtag #MemeML
Tlaleletša ka hashtag ya polelo (mohlala: #SesothosaLeboa)
Hlokomela: Go tšwetša pele mehutahuta ya dipolelo ka mokgwa wa mo inthanete (online) seo se ra gore o tlo kgona go bolela ka polelo ye nngwe le ye nngwe yeo o kgethago go bolela ka yona. Ga go bohlokwa go thuša bao ba sa kgonego go bolela polelo yeo ka thušo ya eletroniki. Eupša ge o nyaka go thuša batho bohle ka kakaretšo o na le kgetho ya go ba fa phetolo ya mantšu ao ba nago le bothata go a fetolela mo Sepeding.
Kgato ya bohlano – Ikopanye le tlhohlo
Nyaka ba bangwe bao ba abelanego di “meme” tša bona ka #MemeML hashtag mo Instagram, Twitter goba Facebook o phare dipataka, o abelane (share) goba o dire retweet goba re-post.
Nyaka hashtag ya polelo ya gago. Latela ba bangwe gomme o bope di “meme” ka polelo ya gago ya gae (mohlala: #SesothosaLeboa).
Kgonthišiša gore o kgwathe (tag) motho yo mongwe o mo hlohle go bopa “meme” ya gagwe. Kopana le ba bangwe o keteke mehutahuta ya dipolelo le bona.
Kgato ya botshelela – O ipshine!
Ikopanye le baemedi ba rena.
Baemedi goba baboledi ba dipolelo tša elektroniki bao ba tlogo tšea karolo mo Tlhohlong ya Polelo ya Gae, ba go laletša go dira bjalo.
Lebelela mo go hwetša lenanego leo le tletšego la badirišani bao ba kgathago tema ka moka!
Ge o nyaka go ba modirišani wa go kgatha tema, re kgopela o re botše